
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/   205  / 12.05.2004


R  A  P  O  R  T

asupra proiectului de Lege  pentru aprobarea Ordonanţei de urgenţă a Guvernului nr. 15/2004 privind reglementarea unor măsuri financiare,  (PLx 277/2004).
  În conformitate cu prevederile art. 89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege  pentru aprobarea Ordonanţei de urgenţă a Guvernului nr. 15/2004 privind reglementarea unor măsuri financiare,   trimis cu adresa nr. PLx 277/2004.
   Proiectul de lege a fost adoptat de Senat în şedinţa din  29 aprilie 2004.

     La întocmirea prezentului raport, Comisia a avut în vedere:

                       - Avizul nr.570/01.04.2004 al Consiliului Legislativ;

                       - Avizul nr. 277/06.05.2004 al Comisiei juridice, de disciplină şi imunităţi.

            Acest proiect de lege reglementează regimul unor obligaţii bugetare ale Societăţii Naţionale a Petrolului "Petrom" -S.A. Bucureşti aflată în proces de privatizare, deoarece există obligaţia statului de a pune la dispoziţia potenţialilor investitori certificatele de obligaţii bugetare în vederea depunerii ofertelor finale angajante.

             În raport de obiectul şi conţinutul său, proiectul de Lege face parte din categoria legilor ordinare, potrivit prevederilor art. 73 alin. (1) din Constituţie. 

         Camera Deputaţilor este Cameră decizională.

             Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din  12 mai 2004.


  La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, din partea:

                    a) Ministerului Economiei şi Comerţului: domnul  secretar de

                         stat Romulus Moucha;

                    b) Ministerului Finanţelor Publice: doamna director general

                              adjunct Roşu Gica ;

                             c) Autorităţii pentru Valorificarea  Activelor Statului (AVAS): 

                        domnul  secretar de stat Victor Dumitriu;                 

             La lucrări, au fost prezenţi 29 deputaţi din totalul de 30 membri ai Comisiei.

              În urma dezbaterii, Comisia  a hotărât, cu 25 de  voturi pentru şi 4 voturi contra, ca acest proiect să fie supus spre dezbatere şi adoptare plenului Camerei Deputaţilor, în forma adoptată de Senat.

            Amendamentul respins în urma dezbaterilor este prezentat în anexă.

             PREŞEDINTE,

         Dan Radu RUŞANU

                                                                     SECRETAR,

                                                                      Iuliu VIDA

         Expert parlamentar,

                                                                                                                         Olga Tutoveanu

C ă t r e,





 BIROUL  PERMANENT  AL





 CAMEREI  DEPUTAŢILOR
                    Vă înaintăm, alăturat, RAPORTUL asupra proiectului de Lege  pentru aprobarea Ordonanţei de urgenţă a Guvernului nr. 15/2004 privind reglementarea unor măsuri financiare, trimis cu adresa nr. PLx 277/2004.

PREŞEDINTE,

                                       Dan Radu RUŞANU

                                                    Anexă

AMENDAMENT  RESPINS

În cursul dezbaterilor, membrii Comisiei au respins prin vot următorul amendament: 

	Nr.

crt.
	Text iniţial
	Amendamentul propus şi respinse 

Autorul
	Motivare

a) pentru susţinerea amendamentelor;

b) argumente pentru respingerea amendamentelor.
	Camera decizi-onală

	0.
	1.
	2.
	3.
	4.

	1.
	Art.1. - (1) Se aprobă scutirea de plată a obligaţiilor fiscale restante reprezentând impozite, taxe, contribuţii şi alte venituri datorate şi neachitate gugetului general consolidat de către Societatea Naţională a Petrolului "Petrom" -S.A. Bucureşti la data intrării în vigoare a prezentei ordonanţe de urgenţă.


	Alineatul (1) al art.1. se elimină.

Autor:

Deputat Constantin Avramescu - grupul parlamentar PNL


	a) Scutirea sumele datorate ca obligaţii fiscale restante către bugetul de stat, neafectate de dobânzi, penalităţi şi majorări nu este justificată, sumele trebuind achitate la valoarea reactualizată cu cursul valutar.

b) Amendamentul propus contravine reglementărilor din domeniul fiscal.
	CD

